 Hadalkii ka soo yeedhay ku xigeenka Xoghayaha Qaramada Midoobay Mr Jan Eliasson 9-kii May wuxuu ku macnaysnaa in Somaliland ay si dad-ban uga soo qaybgashay shirkii Somalia iyada oo qayb ka ah Wufuudii Somalia, hadalkiisaasana waxa uu ahaa mid xaqiiqada ka fog oo aan suura-gal ahayn oo lagu mac-nayn karo mid lagu waxyeelanayo Dimuqraadiyada adag ee ka dhexjirta dawladda Somaliland iyo Muwaadiniinteeda, kuwaas oo si aan kala hadh-lahayn ugu codeeyey Aftidii Distuurka in Qaranka Somaliland uu noqdo dal Madaxbanaan. 